NORAKSTS

|  |  |
| --- | --- |
| 24.11.2022. | Nr.15/22 |

**PAR TRANSPORTLĪDZEKĻA DĀVINĀJUMA (ZIEDOJUMA) VEIKŠANU BIEDRĪBAI “UKRAIŅU KULTŪRAS CENTRS “DŽERELO””**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Ukrainas civiliedzīvotāju atbalsta likuma 11. pantu, Publiskas personas finanšu līdzekļu un mantas izšķērdēšanas novēršanas likuma 2. panta pirmo daļu, 12. panta pirmo daļu un ņemot vērā Jelgavas valstspilsētas pašvaldības pieaugušo izglītības iestādes “Zemgales reģiona kompetenču attīstības centrs” grāmatvedības uzskaitē esošo transportlīdzekli VW CARAVELLE ar valsts reģistrācijas numuru ML2302 un pamatojoties uz Jelgavas valstspilsētas pašvaldības pieaugušo izglītības iestādes “Zemgales reģiona kompetenču attīstības centrs” 09.11.2022 iesniegumu,

**JELGAVAS VALSTSPILSĒTAS DOME NOLEMJ:**

1. Atļaut Jelgavas valstspilsētas pašvaldības pieaugušo izglītības iestādei “Zemgales reģiona kompetenču attīstības centrs” (turpmāk – Iestāde) dāvināt (ziedot) Iestādes uzskaitē esošo transportlīdzekli VW CARAVELLE ar valsts reģistrācijas numuru ML2302, šasijas Nr. WV2ZZZ7OZTHO36493, 1996. gada izlaidums (turpmāk – Transportlīdzeklis) Biedrībai “Ukraiņu kultūras centrs “Džerelo””, reģ. Nr. 40008086416, ar dāvinājuma (ziedojuma) mērķi – atbalsta sniegšanai Ukrainas iedzīvotājiem pašvaldības sadraudzības pilsētas Ivanofrankivskas apgabalā. Transportlīdzekļa uzskaites vērtība ir 6 260,64 *euro,* atlikusī vērtība 0,00 *euro.* Saskaņā ar tehniskā vērtētāja atzinumu Transportlīdzekļa tirgus vērtība nepārsniedz 790,00 *euro.*
2. Iestādei noslēgt dāvinājuma (ziedojuma) līgumu ar Biedrību “Ukraiņu kultūras centrs “Džerelo”” reģ.Nr. 40008086416.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 24. novembrī